На основу члана 40. став 1. и 3. Закона о уређењу простора и грађењу („Службени гласник Републике Српске“ бр. 40/13,106/15, 3/16 и 84/19), члана 39. став 2. тачка 8. Закона о локалној самоуправи („Службени гласник Републике Српске“ бр. 97/16, 36/19 и 61/21) и члана 87. Статута града Градишка („Службени гласник града Градишка“ бр. 4/17 и 5/19) Скупштина града Градишка на сједници одржаној дана 18.4.2022. године, донијела је

**О Д Л У К У**

**о приступању измјени дијела Урбанистичког појекта**

**„Мањуреви-Стадион-Топлана“**

**I**

Приступа се измјени дијела Урбанистичког пројекта „Мањуреви-Стадион-Топлана“, „Службени гласник општине Градишка“ број: 3/03 и 3/06 (У даљем тексту: Урбанистички пројекат).

**II**

Обухват измјене Урбанистичког пројекта је одређен је у графичком прилогу који је саставни дио ове одлуке и обухвата простор омеђен Дејтонском улицом и улицом Жарка Сaбљића, те неименованом улицом која спаја ове двије улице, приближне површине 1,95 ha.

Коначна граница подручја одредиће се у графичком дијелу измјене Урбанистичког пројекта.

**III**

Плански период за који се доноси измјена Урбанистичког пројекта је десет година.

**IV**

Смјернице за измјену Урбанистичког пројекта:

- План израдити у складу са одредбама Закона о уређењу простора и грађењу, Правилника о начину израде, садржају и форми докумената просторног уређења, те другим прописима из посебних области релевантних за планирање и уређење простора.

- Приликом израде измјене Урбанистичког пројекта потребно је водити рачуна о јавном интересу и општим и посебним циљевима просторног развоја.

- Измјеном Урбанистичког пројекта предвидјети изградњу пословног објекта комерцијалне намјене,

- Код израде планских рјешења обезбиједити усаглашеност са постојећим регулационим плановима у окружењу и са свим документима просторног уређења вишег реда.

**V**

Носилац припреме израде измјене Урбанистичког пројекта је Градоначелник града Градишка путем Одјељење за просторно уређење и грађење.

Носилац израде измјене Урбанистичког пројекта ће се одредити у складу са Законом о јавним набавкама БиХ.

**VI**

Преднацрт измјене Урбанистичког пројекта припремиће се у року од 30 дана од закључења уговора о изради плана и испуњења услова који уговором буду одређени.

Нацрт предметног планског акта ће утврдити Градоначелник, те мјесто, вријеме и начин излагања нацрта на јавни увид.

**VII**

Нацрт измјене Урбанистичког пројекта ће се ставити на јавни увид у трајању од 30 дана и у овом периоду ће се прикупљати приједлози, примједбе и сугестије заинтересованих лица.

Након јавног увида провешће се јавна расправа о нацрту предметног плана.

**VIII**

Приједлог измјене Урбанистичког пројекта ће утврдити Градоначелник у року од 15 дана од завршетка јавног увида и јавне расправе, а на основу нацрта који је био на јавном увиду и става о примједбама, приједлозима и мишљењима на тај нацрт и закључцима са јавне расправе.

Уз приједлог измјене Урбанистичког пројекта Градоначелник ће поднијети Скупштини града Градишка приједлог одлуке о доношењу измјене плана са потребним образло-жењем.

У образложењу одлуке о доношењу измје Урбанистичког пројекта Градоначелник и носилац припреме плана ће дати податке о примједбама и приједлозима који су у току јавног увида и стручне расправе поднесени, те стручно образложење примједби и приједлога који нису могли бити прихваћени.

**IX**

Садржај плана мора бити у складу са Законом о уређењу простора и грађењу („Службени гласник Републике Српске“ бр. 40/13, 106/15, 3/16 и 84/19) и Правилником о начину израде, садржају и форми докумената просторног уређења („Службени гласник Републике Српске” број: 69/13), а састојаће се од текстуалног и графичког дијела.

**X**

Средства за израду измјене Урбанистичог пројекта ће се обезбиједити из Буџета града Градиишка.

**XI**

Ова одлука ступа на снагу осмог дана од дана објављивања у „Службеном гласнику града Градишка“.

Број: 01-022-90/22

Датум: 18.4.2022. године

Градишка

ПРЕДСЈЕДНИК

СКУПШТИНЕ ГРАДА

Миленко Павловић